b"\n_START_ARTICLE_\nNatasha Richardson\n_START_SECTION_\nBiografia\n_START_PARAGRAPH_\nNatasha Richardson va protagonitzar The Handmaid's Tale, pel\xc2\xb7l\xc3\xadcula de 1990 basada en una novel\xc2\xb7la de Margaret Atwood. Va guanyar el Premi Tony de 1998 per a la millor actriu de com\xc3\xa8dia musical pel seu paper de Sarah Bowles a Cabaret. Va fer un paper secundari a Maid in Manhattan (2002) i a la pel\xc2\xb7l\xc3\xadcula Nell (1994)._NEWLINE_Natasha Richardson era filla del director Tony Richardson i de l'actriu Vanessa Redgrave, n\xc3\xa9ta dels actors Michael Redgrave i Rachel Kempson, i era la nora de l'actor itali\xc3\xa0 Franco Nero. Tenia una germana, igualment actriu, Joely Richardson i un germanastre cineasta i escriptor: Carlo Nero. Era neboda de l'actriu Lynn Redgrave i de l'actor Corin Redgrave._NEWLINE_Casada una primera vegada amb Robert Fox, es torna a casar el 1994 amb Liam Neeson, que va con\xc3\xa8ixer al rodatge de la pel\xc2\xb7l\xc3\xadcula Nell. D'aquesta uni\xc3\xb3 naixeran 2 nois, Michael Richard Neeson i Daniel Jack Neeson._NEWLINE_El 16 de mar\xc3\xa7 de 2009, va patir una caiguda mentre esquiava a Mont Tremblant, va ser hospitalitzada a Sainte-Agathe-dels-Monts i a Montreal. L'endem\xc3\xa0 la van dur amb avi\xc3\xb3 medicalitzat a Nova York. _NEWLINE_El 18 de mar\xc3\xa7 es va anunciar la seva mort, a l'hospital Lenox Hill de Nova York, a causa d'un hematoma epidural."